

**GIF Nyhedsbrev april 2022**

Så er der for alvor fart på hverdagen i GIF. Den seneste måneds tid har udover alle vores faste aktiviteter også budt på en hel del ekstraordinære ting som generalforsamling med 11 deltagere, fodboldtur til Parken og minigolfturnering med 8 deltagere. Derudover løber vores ridetur at stablen i dag, og vejret kunne ikke være bedre!

Vi forsøger de kommende uger at starte badminton op igen efter ønske fra jer medlemmer. Vi spiller i Kildeskovshallen hver torsdag fra kl 14-15. Så find endelig de gamle indendørssko frem fra gemmerne og kom med og få svunget ketcherarmen.

I morgen er der fodboldturnering i Frederikssund, hvor GIF er repræsenteret med et hold. Man er velkommen til at tage forbi og heppe, hvis man alligevel går rundt og keder sig. GIF spiller kl 11:25, 11:55 og 12:25. Dertil kommer der flere kampe alt efter hvordan de indledende kampe går.

I maj bliver månedens medlemsarrangement padeltennis! Padeltennis er en blanding af tennis og squash og bliver spiller med noget der mest af alt minder om et stort bordtennisbat. Selvom det kan lyde fjollet, så er det hammersjovt, og det der er nemt at komme i gang med det! Se den vedhæftede invitation, for at læse mere om datoer, sted og praktisk information.

Du kan se mere om, hvad padeltennis er i denne video: [Hvad er Padel? - YouTube](https://www.youtube.com/watch?v=MV4af3P1zgI) (https://www.youtube.com/watch?v=MV4af3P1zgI)

I kan også sætte kryds i kalenderen d. 22/6, hvor der er sommerafslutning på Charlottenlund Fort kl 15-17, hvor vi kan få sagt god ferie til hinanden, mens vi kan hygge med et spil petanque, kroket eller lignende ☺

Vi har i den seneste måned desværre måtte sige farvel til Yoga-Jacob, som grundet nyt job ikke havde mulighed for varetage yogaholdet mere. Til gengæld har vi også budt velkommen til Sisse, så yogaholdet kan køre videre i bedste velgående.

Husk at vi også har fået pladser til Vejle Idrætsfestival! Det er fra d. 28/6-30/6 og bliver afholdt på Vejle Idrætshøjskole. GIF har fået tildelt 12 pladser, så meld jer endelig til. Prisen for arrangementer bliver ca 800 kr pr deltager, hvis man sover på 2- eller 3-personersværelse. Ud over adgang til festivallen er måltider og transport også inkluderet i prisen.

Der er mulighed for tilkøb af enkeltværelse mod en ekstrapris på 800 kr, men her er der kun begrænset antal pladser

Læs mere om Idrætsfestivallen her:

<https://dai-sport.dk/wp-content/uploads/2022/01/Indbydelse-2022.pdf>

Der er fortsat én billet ledig til Royal Run i København d. 6/6, så skynd dig at melde dig til før der er en anden, der gør det! Tilmelding foregår til Christoffer på 22546686 og det koster 100 kroner. Der er mulighed for at enten gå eller løbe 5 km.

Hvis man skal meldes ind, så foregår det ligesom det plejer ved, at man sender 400 kr på MobilePay til 79522, kontant til instruktørerne eller via netbank på 5301-0000265210 - **husk at skrive jeres navn** og kontingent ved betaling.

Vi glæder os til foråret, hvor morgenerne bliver lysere, regnen mindre og smilene større! Husk at det er jer medlemmer, der gør GIF til noget særligt!

**Du kan følge med på:**

[**www.facebook.com/GIF.IPT**](http://www.facebook.com/GIF.IPT) **og på** [**www.gif-idrætpåtværs.dk**](http://www.gif-idrætpåtværs.dk)**.**

På vegne af

GIF Idræt på Tværs

Lars og Christoffer, Idrætskoordinatorer

Tlf. 22546686 og cktx@gentofte.dk